Voorskool Nuus – Leeuwenhof Akademie
Wetenskapdag: Wat ‘n hoogtepunt! Ons doen weekliks wetenskapeksperimente, maar tydens die Wetenskapweek, het ons groot gegaan! Op Wetenskapdag het ons 28 eksperimente aangebied en ons maatjies kon wetenskap in aksie ervaar!
Troeteldiere: Daar was gekloek, gekwaak, geblaf en geblaas by die Welpies tydens ons Troeteldiere week! Elke kleuter het ten minste een snaakse diertjie teëgekom met die verskeidenheid troeteldiere wat by die skool kom kuier het!
Poppekas: Wanneer Machtelt ‘n poppekas kom aanbied, vibreer die lug van opwinding! Ons maatjies hang behoorlik aan die poppe se lippe!
Pappa en Mammadag
Pappa en Mammadag: Wat is nou lekkerder as om vir ‘n dag in mamma en pappa se skoene (en klere) te baljaar! Elke kleuter het op sy of haar unieke manier ietsie van mamma of pappa uitgebeeld, of dit nou ‘n stoppelbaard, ‘n string krale of ‘n aktetas was!
Pappa en MammadagLeeuwenhof2018-10-07T13:35:29+00:00
Eduvet: Eduvet het hierdie jaar ‘n draai by die Welpies gemaak en die kleuters het die geleentheid aangegryp om meer te leer oor ons gunsteling troeteldiere!
Brandweer:Wanneer die brandweer ons besoek, bars almal van opgewondenheid! Om darem ‘n brandweerslang te kan vashou wanneer die water met mening spuit, is ‘n ervaring om te onthou!
Boeresport:As afsluiting vir ons tema, My land en sy mense, word daar jaarliks lekker boeresport gehou! Jukskei, klippieskool en aartappelresies is maar net ‘n paar van die aktiwiteite, waaraan ons op hierdie prettige dag deelneem, en daarna is dit tyd vir lekker vars gebraaide boereworsrolle!
Super 8 1st November 2018